30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 860 της 23 Οκτ./1 Νοεμ. 1979 (ΦΕΚ Α΄ 246) Περί συστάσεως Λιμενικού Ταμείου Αμφιπόλεως Έχοντας υπόψη: 1.Τις διατάξεις: α)Των άρθρ. 1 και 20 επ. του από 14/19 Ιαν. 1939 Κωδ. Δ/τος «περί Κωδικοποιήσεως των περί Λιμενικών Ταμείων κειμένων διατάξεων» (ΦΕΚ 24 Α΄/1939) β)του άρθρ. 1 του Α.Ν. 1547/1939 «περί τρόπου επιβολής φορολογιών κατά νομοθετική εξουσιοδότηση» (ΦΕΚ 1 Α΄/1939) ως ετροποποιήθη υπό του Α.Ν. 2270/1940, γ)του υπ’ αριθ. 2008/1942 Ν.Δ/τος «περί τρόπου υπολογισμού Λιμενικών Φορολογικών» (ΦΕΚ 319 Α΄/1942), κυρωθέντος δια της υπ’ αριθ. 306/30.5.46 πράξεως του Υπουργικού Συμβουλίου (ΦΕΚ 179 Α΄ 1946), δ)του άρθρ. 12 παρ. 2 του Νόμ. 400/1976 «περί Υπουργικού Συμβουλίου και Υπουργείων»  και του άρθρ. 15 παρ. 2 του Π.Δ/τος 770/1976 «περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινών αυτού», ε)του Π.Δ/τος 649/1977 «περί μεταφοράς εις το Υπουργείο Δημοσίων Έργων των αρμοδιοτήτων του Υπουργείου Εμπορικής Ναυτιλίας περί εκτελέσεως έργων εις τους λιμένας εν γένει και μεταφοράς εις το Υπουργείο Εμπορικής Ναυτιλίας των αρμοδιοτήτων του Υπουργείου Δημοσίων Έργων περί εποπτείας οργανώσεως και λειτουργίας των Λιμενικών Ταμείων» (ΦΕΚ 212 Α΄/1977). 2.Την υπ’ αριθ. Δ. 3676/932 της 26 Μαΐου 1978 Κοινή απόφαση των Πρωθυπουργού και Υπουργού των Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 498 Β΄/1978). 3.Την υπ’ αριθ. 976/1979 γνωμοδότηση του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εμπορικής Ναυτιλίας και Υφυπουργού των Οικονομικών, αποφασίζουμε: Άρθρ.1.-Συνιστάται Λιμενικό Ταμείο υπό την επωνυμία Λιμενικό Ταμείο Αμφιπόλεως. Ως περιοχή δικαιοδοσίας του ως άνω Λιμενικού Ταμείου καθορίζονται τα παράλια του Νομού Σερρών. Έδρα του Λιμενικού Ταμείου Αμφιπόλεως ορίζεται η πόλις των Σερρών. Άρθρ.2.-1.Το Λιμενικό Ταμείο Αμφιπόλεως διοικείται από Λιμενική Επιτροπή συγκροτουμένη κατά τις γενικές περί Λιμενικών Επιτροπών διατάξεις εντός διμήνου από της δημοσιεύσεως του παρόντος. 2.Η θητεία της ως άνω Επιτροπής θα λήξει συγχρόνως μετά της των Λιμενικών Επιτροπών του Κράτους της τριετίας 1979-1981, ήτοι την 31η Δεκ. 1981. Άρθρ.3.-1.Εις το Λιμενικό Ταμείο Αμφιπόλεως περιέρχεται η κατά τις ισχύουσες διατάξεις περί των πόρων των Λιμενικών Ταμείων, φορολογία επί της περιοχής δικαιοδοσίας του. 2.Όλα τα δικαιώματα και όλες οι υποχρεώσεις του Λιμενικού Ταμείου Καβάλας που αναφέρονται στην περιοχή του άρθρ. 1 του παρόντος περιέχονται του λοιπού στο Λιμενικό Ταμείο Αμφιπόλεως. 3.Μέχρι της λήξεως της υπ’ αριθ. 44856/940/78/30.5.78 (ΦΕΚ 534 Β΄/15.6.78) αποφάσεως του Υπουργού Εμπορικής Ναυτιλίας «περί κατανομής εις τα Λιμενικά Ταμεία κ.λ.π. των προσόδων που εθεσπίσθησαν δια του Α.Ν. 843/1948» εις το Λιμενικό Ταμείο Αμφιπόλεως χορηγείται εκ των προσόδων του Α.Ν. 843/1948 ποσό 200.000 δραχμών ετησίως. (Αντί για τη σελ. 328,05(γ) Σελ. 328,05(δ) Τεύχος 1371 Σελ. 99 Διάφοροι Λιμένες και Λιμενικά Ταμεία 20.Δ.ω.29-30 